NEVEZÉSI FELHÍVÁS

Szeretettel meghívunk minden kedves agility versenyzőt és érdeklődőt

**GALICAN SOFT LINE AVATÓ**

versenyünkre

**Rendező: A-Team Győri Agility Egyesület**

**Rendezvényünk NEM HIVATALOS VERSENY**

**Időpont: 2025. MÁJUS 24.**

**Helyszín: Vámosszabadi, Újfalusi u 07 (A-Team pálya)**Regisztráció: 8:00-tól

Részletes program a nevezések beérkezése után.

A versenyt Galican zónás, Bing ugró akadályokkal és csúszásmentes kúszókkal rendezzük.  
Bíró: Pirity Árpád

**Futamok:**

Open agility 2x. Mindegyik futamban legalább négyszer lesznek zónás akadályok. Versenyünk kitűnő lehetőség a zónás akadályok gyakorlására versenyszituációban.

**Nevezési információk**:

* Nevezést február 1-én nyitjuk meg
* Kizárólag online nevezést fogadunk el az alábbi linken:

[https://dogresult.com/hu/event/view/429/galikan-zonas-avato-nem-hivatalos-verseny#fndtn-panel-details](https://dogresult.com/hu/event/view/429/galikan-zonas-avato-nem-hivatalos-verseny%23fndtn-panel-details)

* Nevezési limit: 40 páros délelőtt és 40 páros délután. Mindkét csoport 2 Open agility futamot fut, a jelentkezőket a szervezők osztják be a csoportokba a kialakuló létszám figyelembevételével.
* Jelentkezéskor mindenki várólistára kerül
* A nevezési díj beérkezését követően kerülnek fel a várólistások a startlistára
* A versenyt minimum 40 induló/nap nevezése esetén rendezzük meg.
* Nevezéssel egyidejűleg mindenki vállalja, hogy szükség esetén egy futam erejéig (természetesen nem abban a futamban, amikor fut) segítői feladatokat lát el. Kisgyermekes anyukákat segítőnek nem osztunk be. Kérem, akit érint, jelezze, hogy figyelembe tudjuk venni a beosztásnál.

**Nevezési díj és határidő:**

Díj: 6000 Ft, beérkezési határidő: 2025. május 18

Lemondás esetén (2025. 05.18.-ig) a befizetett nevezési díjat következő versenyünkre tudjuk beszámítani.

1. Nevezések egymás közötti átadását kizárólag a nevezési határidő végéig fogadunk el.
2. Május 18. utáni bármilyen okkal történt lemondás esetén a nevezési díjat nem térítjük vissza és nem számítjuk be későbbi versenyünkre

**Fizetés módja: átutalás**

A-Team SE,

9029 Győr, Bársonyka út 10.

Bankszámla szám: OTP Bank 11737007-20762351

**Átutaláskor közleményben tüntessétek fel a versenyző és a kutya nevét.  
Kérjük, töltsétek ki az alábbi számlázási adatbekérőt:**[**https://docs.google.com/forms/d/e/1FAIpQLSeklSpJD8-BI2Y9TKgbGE0E\_T40BgZ-0l\_GGrghjfGEDQ7QnA/viewform?usp=sharing**](https://docs.google.com/forms/d/e/1FAIpQLSeklSpJD8-BI2Y9TKgbGE0E_T40BgZ-0l_GGrghjfGEDQ7QnA/viewform?usp=sharing)

**Díjazás:**

Futamok és méretek alapján az első három helyezettet díjazzuk

**Részvételi szabályzat**

* A versenyre 18 hónapos kort betöltött egészséges, érvényes oltásokkal rendelkező kutyák jelentkezhetnek. A kutya oltási könyvét kérésre be kell mutatni.
* Mindenki a kutya marmagasságának megfelelő méretkategóriába regisztráljon a versenyre a dogresult-on.
* MEOESZ tagság és teljesítmény könyv nem szükséges a nevezéshez.
* A kutyával való durva bánásmód, akár a pályán, akár a pályán kívül a versenyből való kizárást von maga után. Ha a kutya sérülést okoz akár embernek, akár másik állatnak, szintén kizárást von maga után és a kutya által okozott kárt (állatorvosi díj, egyéb kár) a vétkes kutya tulajdonosának meg kell térítenie. A versenyből kizárt kutyák gazdájának a nevezési díjat nem térítjük vissza. A verseny ideje alatt a rendezők kérését és utasításait be kell tartani.
* Fokozottan ügyeljünk a tisztaságra, a kutyaürüléket mindenki köteles kutyája után összeszedni, és a kihelyezett gyűjtőzacskókban elhelyezni. Az otthagyott ürülék a versenyből való kizárást vonja maga után. A pisiltetést is kérjük a sporttelepen kívül, a közeli földúton, zöldterületen elintézni.
* **A pálya területén kizárólag olyan sátor állítható fel, melynek nincs alja!**

**Fontos!!!**A versennyel kapcsolatos bármilyen kérést, kérdést, változás bejelentést az[**ateamagilitygyor@gmail.com**](mailto:ateamagilitygyor@gmail.com)e-mail címre küldjetek. Kizárólag erre az e-mail-re érkezett leveleket tekintjük hivatalosnak! (Chat SMS üzeneteket kérjük mellőzni)  
  
***Felelősségvállalási nyilatkozat:***  
Regisztrációval egyidejűleg NYILATKOZOL, hogy az agility versenyünkön saját felelősséggel veszel részt és vállalod saját magadra  és kutyádra vonatkozóan a teljes körű felelősséget. Tanúsítod, hogy sem te, sem az általad nevezett kutya nem szenved olyan betegségben, ami akadályozná a részvételt, vagy magas egészségügyi kockázatot jelentene a sporttevékenység során.  
**A nevezés elküldésével mindenki elfogadja az alábbi adatkezelési szabályokat:**

A versenyt rendező A-Team SE szervezői külön engedély nélkül tárolhatják és használhatják a nevezéskor megadott adatokat a verseny lebonyolításához, a résztvevők és az eredmények nyilvántartásához szükséges adatbázisokban, a versenyen elért eredményeket nyilvános felületeken közzé tehetik. A versenyen készülő fényképeket és videofelvételeket a szervezők a verseny reklámozására szabadon felhasználhatják.

Elérhetőség:

Pirity Árpád e-mail: [ateamagilitygyor@gmail.com](mailto:ateamagilitygyor@gmail.com)  
Mobil: 20-621-7701